પાણીની સમસ્યા વિકરાળ બની રહી છે. ઉનાળાના પ્રારંભથી જ દેશના ઘણાં વિસ્તારમાં પાણી માટે યુદ્ધ ખેલાય તેવી શક્યતા નકારી શકાતી નથી. મહારાષ્ટ્રના લાતુરમાં તો જિલ્લા કલેક્ટરે પાણી યુદ્ધની સંભવત પરિસ્થિતિ પારખીને ૧૪૪ની કલમ લાગુ કરી દીધી છે. હોળી-ધુળેટીના તહેવાર પર અન્ય રાજ્યોમાં બેફામ પાણી વેડફાશે ત્યારે મરાઠાવાડના આ સૌથી વધુ દુષ્કાળગ્રસ્ત વિસ્તારમાં પીવાના પાણીના પણ સાંસા છે. આ મુદ્દે સંભવત પાણી યુદ્ધ પહેલાં રાજકીય યુદ્ધ પણ ખેલાવાનું શરૂ થઈ ચૂક્યું છે. ગુજરાતમાં પણ પાણીની સમસ્યા વિકટ બની રહી છે.